Այս օրերին վանական համալիրի աջակողմյան շինությունների շուրջը «փայտյա տախտակամածների» առկայությունը վկայում է, որ վերանորոգումը դեռ երկար է ձգվելու: Տաթև համայնքի ղեկավար Մուրադ Սիմոնյանը «Իրատեսի» հետ զրույցում ասաց, որ վերանորոգման աշխատանքների համար նախատեսված քարը հանվում ու կտրվում է Սիսիանի քարհանքից. «Որպեսզի Արցախի Գանձասար վանքի սխալը չկրկնվի, էն, որ պարիսպները տրավերտին քարով էին երեսպատում: Վերանորոգման աշխատանքները ֆինանսական խնդիրների պատճառով դանդաղում են, բայց գործն առաջ գնում է: Որոշ շինություններ լուրջ վնասված են, փլուզման ենթակա են, ու քանի որ զբոսաշրջիկների հոսքն անպակաս է, ուստի այդ հատվածները շրջափակել են թիթեղապատնեշով»: